Лудогорец с исторически мач в дома на европейския крал\nПубликувано на: 2014-12-09\n21:45 ч. Реал Мадрид – Лудогорец\nДовечера родният първенец Лудогорец ще изиграе своя прощален двубой в дебютното участие на „орлите” в най-престижния клубен турнир в света – Шампионската лига. Разградчани ще се простят с тазгодишното издание в надпреварата по възможно най-добрия начин – с гостуване в дома на най-титулувания отбор в историята на турнира и действащ носител на трофея – Реал Мадрид. Футболистите на Георги Дерменджиев отстъпиха с 2:1 в първия двубой между двата тима в София, като се представиха повече от достойно и при малко повече късмет можеха да отмъкнат нещо от „белия балет”.\nВ предишния си мач европейският шампион Реал Мадрид записа рекордна 15-та поредна победа, след като надви с 1:0 Базел в Швейцария. Суперзвездата на тима Кристиано Роналдо отново бе герой. Той вкара единственото попадение в 35-ата минута. Голът бе негов 56-ти в Шампионската лига от 56 мача с екипа на “кралете” в турнира и общо 71-и турнира. Реал вече има 100%-ов актив от 15 точки от пет мача и голова-разлика 12:2. Според медиите в Испания наставникът на белия балет Карло Анчелоти ще даде почивка на част от титулярите, но не на всички. В състава ще е най-голямата звезда на мадридчани Кристиано Роналдо. Останалите, които се считат сигурни титуляри срещу Лудогорец, са: стражът Кейлор Навас, Арбеола, Начо Фернандес, Варан, Коентрао, Иско, Ияраменди и Хавиер Ернандес. Поради травми няма да играят Хамес Родригес и Лука Модрич, а Серхио Рамос е наказан.\nРодният участник Лудогорец ще излезе на митичния „Сантяго Бернабеу” без напрежение. В предишния двубой „орлите” направиха пореден луд мач в европейските турнири и заслужено този път отмъкнаха точка на Ливърпул, а мачът завърши 2:2. „Червените” от града на „Бийтълс” се оказаха догонващи в резултата след гол на Дани Абало още в третата минута. До края на полувремето английският гранд обърна резултата в своя полза след попадения на Рики Ламбърт и Джордан Хендерсън. Българският тим обаче не се предаде и в края на срещата Георги Терзиев успя да изравни. Въпреки ремито, разградчани заемат последното място в група “В” с актив от 4 т., колкото има и третият Ливърпул, но головата разлика на “мърсисайдци” е по-добра. Единствено словенският национал Роман Безяк е контузен за гостуването на Реал.


Лудогорец търси задължителна победа срещу Ференцварош\nПубликувана: 17 Jul 2019 14:40\nОбновена: 25 Nov 2019 04:25\nОтборът на Лудогорец приема тази вечер от 20:30 часа на стадиона в Разград унгарския първенец Ференцварош в срещата реванш от първия предварителен кръг на Шампионската лига. Преди седмица в Будапеща “орлите” отстъпиха с 1:2.\nТака съставът на Стойчо Стоев задължително трябва да спечели, чиста победа от рода на 1:0 или с 3:1, 4:2 и т.н., за да продължи напред, където вече чака по-лесно преодолимият малтийски Валета.\nСтоев има дилема за решаване в защитата заради контузията на Григоре, който тренира на инжекции. Гуралски също е с травма от първия мач и най-вероятна мястото му ще заеме Баджи. За крилата изпълнителите ще са Чибота и Лукоки, а Марселиньо ще започне титуляр за сметка на Битон. Бразилецът беше запазен в мача с Царско село. На върха на атаката отново ще действа полякът Шверчок,\nУкраинският треньор на Ференцварош Серхий Ребров обяви, че очаква труден двубой на „Лудогорец Арена“ и шансовете са 50:50. Той ще заложи в атака вероятно на италианеца Давиде Ландзафаме, който се появи за кратко в края на първия мач.\nАко не успее да отстрани унгарците, Лудогорец ще играе в Лига Европа, където негов съперник ще бъде Валур от Исландия.\nЛудогорец продължава в елиминациите на Лига Европа\nЛудогорец срещу Левски за Купата на България\n"Сън": Джошуа и Пулев се срещат през март\nЕкипът на Джошуа вече преговаря с Кубрат Пулев


Не спете в самолета, можете да увредите здравето си\n19 сеп 2017 | 15:56 4997\nВероятно сте чували, че ако заспите, губите. Според изследване, публикувано в Harvard Medical School, спането може наистина да означава загуба на нещо – на слух, пише британският вестник Independent.\nАко сте заспали в самолет, при внезапна промяна на надморската височина способността ви да изравните налягането в тъпанчето може да бъде нарушена и това да причини постоянно увреждане.\nПри внезапна промяна на надморската височина повечето хора се чувстват така, сякаш ушите им ще експлодират. Това се случва, когато натискът от външната страна на ухото ви не съответства на натиска отвътре. Това се случва на повечето хора при приземяване на самолет или драстична загуба на височина.\nОбикновено този натиск се уеднаквява с отварянето на тънък канал в ухото, наречен Евстахиева тръба, чрез прозяване или дъвчене. Това е причината понякога стюардесите да раздават дъвки преди кацане.\nНо ако спите и натискът остане голям, Евстахиевата тръба може да бъде блокирана и да се появи ушна баротравма, пише Medline Plus. Баротравмата е леко заболяване, което се случва на много хора в определен етап от живота им.\nКак четиричасов полет се превърна в 33-часово бедствие? Рутинен полет от Обединеното кралство до Гърция се превърна в 33-часово изпитание, включващо четири самолета и един пожар\nНо при по-тежките случаи, когато тръбата остава блокирана за дълъг период, може да се развие зараза, която води до натрупване на течност зад тъпанчето, болка и влошаване на слуха. Възможно е дори да се стигне до кръвоизлив в ушната мида.\nЗаради директната връзка с промените в надморската височина, състоянието често засяга водолазите и хора, които карат в планините.\nНай-добрият начин да избегнете подобно състояние в самолет, е да сте будни, когато капитанът обяви кацането, независимо дали сте уморени или недоспали.\nАко ви предстои полет с Ryanair до сряда, вижте дали е отменен\nДосадни навици, които дразнят екипажа на полета\nСъс самолет от Лондон до Ню Йорк за 20 минути?\nAir Berlin отмени 100 полета, пилоти масово си взеха болничен


POP! 1: Английски език (книга за детето + CD) - Учебници и помагала | Книжарница | Ozone.bg\nУчебници Ангелина Цветкова\nДобави в любими Любим продукт на: Надя Бейсим , Desislava\nВиж повече Поредици: POP!: Английски език за детските градини, 2. група (4-5 г.), Английски език\nКнигата за детето РОР! 1 е предназначена за децата в детските градини на възраст 4 – 5 години, които учат английски език с 60 или повече часове годишен хорариум. Системата може да бъде успешно прилагана и в разнообразни занимателно- обучителни форми, както и от родителите вкъщи за индивидуална работа с децата.\nСистемата съдържа разнообразни градирани по трудност езикови и когнитивни задачи, които правят усвояването на езика приятно и интересно, а многократната среща с едни и същи думи и изрази в различен контекст повлиява положително трайното запаметяване. Приказните истории и приключенията на героите създават атмосфера, близка до детския свят, в която чрез песни, стихчета и игри неусетно се постигат сериозни учебни цели. Красивите илюстрации подкрепят разбирането на чуждия език.\nВ книгата за детето са предвидени дейности, свързани с развиване на фината моторика: оцветяване, ограждане и свързване, повтаряне на пунктир. Включено е приложение със стикери.\nГлавна цел на първото ниво на системата РОР! е формиране на основни комуникативни умения и събуждане на интереса на децата към чуждия език. Авторите предлагат многообразие от дейности и техники в преподаването и провеждането на часа, за да се отговори на нуждите на деца с различна степен на зрялост и развитие на уменията, с различни стилове на учене.\nГъвкавостта на системата РОР! се проявява и в това, че повечето от предложените упражнения може лесно да бъдат адаптирани от учителя според спецификите на децата в групата, което позволява безпроблемното прилагане на индивидуален подход в обучението по английски език.\nПриложеното CD помага при трениране на слшушане с разбиране и усвоявяне на правилно произношение.\nРевюта на наши потребители за POP! 1: Английски език (книга за детето + CD)


Политическите астролози: Криза в САЩ и ЕС, финансов щорм по света - Любопитно | Informiran.net\nПолитическите астролози: Криза в САЩ и ЕС, финансов щорм по света – Любопитно\nДве в едно. Така може да се обобщи периодът, в който живеем, според най-добрите политически астролози в света. Украинецът Константин Дараган и руснакът с немски паспорт Павел Глоба (на снимката), доказали се в годините с едни от най-точните си прогнози, вече публикуваха своите предвиждания за 2021-ва. И двамата очакват тя да не се отличава особено от отиващата си. “Никой не трябва да се отпуска, защото това ще е продължение на 2020-та година. Заложените в нея процеси ще имат своето развитие и през следващата”, твърди Глоба. Той, както и Дараган, очакват предстоящите 12 месеца да са все така наситени с новини основно от Америка, където разделението на обществото между глобалисти и консерватори ще се задълбочава още повече и ще има разрушителни последици за тази страна, не просто политически, а и икономически. А това е много вероятно да доведе до световна финансова криза. Продължение на кризите обаче предстоят и в Беларус, чийто президент Александър Лукашенко по всяка вероятност ще се раздели с властта, и в Армения, където премиерът Никол Пашинян ще се окаже под все по-засилващо се народно недоволство, заради капитулацията във войната с Азербайджан.\nОтиващата си и настъпващата 2021-ва имат пряко отношение към всички онези държави, които водят своето начало от 1991 г. Това са републиките от бившия Съветски съюз и три от бивша Югославия – Македония, Словения и Хърватия. “Тъй като са били основани приблизително по едно и също време, то и хороскопите им са почти еднакви. На всички тях, всяка по своему, им предстои да преминат тест за зрялост, устойчивост и жизнеспособност. Нито една няма да се размине без конкретни събития, които ще бележат изводи от досегашното ѝ съществуване. Не по-късно от 2024 година – именно по тези “тестове”, историята ще им постави оценка. И именно тогава някои от тях няма да издържат изпита и ще се окажат неподготвени за бъдещето”, твърди Дараган.\nУкраинецът вече повече от 10 години поддържа свой блог, където публикува годишни и тематични прогнози. На всеки 6 месеца си прави самоотчет какво от предвиденото се е случило. Няколко пъти годишно се включва и на живо в Инстаграм. През април 2018 г. Дараган публикува пророческата си статия “Границата на Козирог”, в която предвиди, че между 2019 и 2021 години светът ще стане свидетел на фактическия крах на англосаксонския глобалистичен проект. А това ще доведе до мащабна световна криза, център и източник на която ще е Америка. Българският превод бе допълнен и от още една пророческа прогноза, публикувана от Дараган на 26 ноември 2019 година, в която описвайки новите вирусни заболявания, които ще споходят човечеството, той добавя: “Ще се осмеля да предположа, че ни предстои да станем свидетели на модата на респираторните маски.” По това време дори в Ухан все още не знаеха какъв ужас им предстои да преживеят. Дараган с гордост може да отчете, че се е справил в предвижданията си. Освен, че маските са всекидневие за всички ни, днес никой вече не агитира за глобализъм. Напротив – основните представители на глобализма, начело с неговите най-главни структури – Международния валутен фонд, Световната банка и Световната търговска организация, апелират към зануляване и рестарт на икономиката.\nПри ръкопашен бой на 5 октомври 1813 г. Текумзе е смъртно ранен. Умирайки, вождът проклина нашествениците – всеки от “белите вождове” (тоест бъдещите президенти на Америка), които ще бъдат избрани в година, завършваща на нула, до седмо коляно да умрат или загинат от ръцете на убийци. След това действително в историята на САЩ има странна закономерност, която се превръща във фатална именно за всичките седем държавни глави, изкачили се на поста в такива години:\nИ, точно както е произнесъл Текумзе, след “седмото коляно” проклятието отслабва силата си. Атентатът през 1981 година срещу Роналд Рейгън (избран през 1980 г.) е неуспешен.\nНa 30 мaрт в 14.25 ч., eдвa нa 69-ия дeн, oткaктo e прeзидeнт нa CAЩ, Рoнaлд Рeйгън e прocтрeлян нa излизaнe вaшингтoнcкия хoтeл “Хилтън”, къдeтo прoизнacя рeч.\nА Джордж Буш-младши (избран през 2000) се отървава само с уплах, когато при посещението му в Грузия през 2005, докато кара вече втория си мандат, срещу него е хвърлена граната. Хороскопът на избрания също в нулева година Джо Байдън, според Глоба, обаче е значително по-притеснителен, дори граничещ със смърт. Докато този на Камала Харис е първоначално благоприятен и би ѝ помогнал да стане президент при евентуална кончина на титуляра, но в последствие предвижда за нея събития, които Глоба описва като “пир по време на чума”. Във видеото си от октомври руският астролог предвижда, че изборите в Америка не предвещават нищо добро за страната, а двамата кандидати ще се обявят едновременно за победители, на което реално сме свидетели и до момента. “Самата дата – 3 ноември, е изключително фатална за САЩ във всяко едно отношение. Затова и кардиналните събития, произтичащи на нея, като изборите за президент, ще имат своите много сериозни последици. Проблемите около тези избори ще се точат месец и половина след провеждането им и именно в края на този срок е възможно да се случи нещо важно, което да бележи промяна, както за Америка, така и впоследствие за целия свят. Това събитие първоначално ще залъже всички, че обстановката в Америка като че ли се стабилизира. Но само до началото на 2022 година, когато там е възможно да избухне истинска гражданска война”, твърди Павел Глоба.\nТова синхронизира и с прогнозата на Константин Дараган, който очаква продължаващо отслабване на Америка, съпроводено с раздробяване на света на отделни зони. “Като следствие ще се разпаднат много съюзи и връзки, изглеждали ни непоклатими. Бъдещата световна политика ще бъде твърде хаотична и много динамична. През следващите няколко десетилетия няма да има нито единен център за взимане на решения, нито противопоставяне на две супер държави, както през втората половина на XX век. Политическите съюзи ще бъдат ситуативни. За да се добие представа как ще изглежда на практика подобна противоречива политика, може да се обърне внимание на днешните парадоксални отношения между Русия и Турция”, пише Дараган.\nРеалната финансова криза, която вероятно ще започне през 2021 година, украинецът нарича “финансов щорм” и очаква тя да тресе света и през 2022 г. “Световният икономически дневен ред ще започне да се изменя от средата на май до средата на юни. Но най-сериозните процеси ще се случат вероятно между август и октомври 2021, като ще продължат и през 2022-ра. Цената на златото повече няма да расте рекордно, но пък тази на среброто може да постави световен рекорд. “Очаквам много интересни икономически новини от САЩ още през януари, а също – през септември-октомври. Това е времето, когато събитията трябва да придобият фатален характер – или веднага, или с продължение през 2022 г.\nЕто още от прогнозите на двамата в кратко видео\nКонстантин Дараган предвижда вероятни промени и в политическия курс на Европейския съюз, дори в неговия замисъл. “Затруднявам се да кажа какви ще са, защото не съм политолог. През последните 20 години ЕС преживя истинска културна революция, сравнима с френската от XVIII в. или руската от XX. Феминизъм, отрицание на презумпцията за невинност, фактически насилствена замяна на населението с мигранти, съдилища за малолетни и непълнолетни, финансова помощ единствено в замяна на политическо изнасилване – при всичко това ми е трудно да кажа какво още може да се промени през следващата година. Но промени ще има”, прогнозира Дараган. Той предвижда забележимо влошаване на ситуацията във Франция, но пък видим икономически възход в Германия.


skif.bg - С книга и филм - КЗК глоби „Хеликон”, „Колибри” и eMag заради „Черния петък”\nКомисията за защита на конкуренцията (КЗК) налага глоба от 4,6 млн. лв. на собственика на eMag - „Данте Интернешънъл“, Румъния, веригата книжарници „Хеликон” и издателство „Колибри” за нарушения при рекламни кампании, съобщи investor.bg.\nСанкцията на E-mag е заради кампаниите "Черен петък", "eMag – най-лесният начин да поръчаш/Най-сигурният начин на доставка/Милиони начини да се зарадваш” и „Две години eMag.bg”. И трите са проведени през ноември и декември 2014 г. КЗК е установила и други нарушения на електронния магазин - при кампаниите с „Хеликон“ „Черен петък“, „Революция на цените“, „Crazy days“ и „Ловци на намаления“, както и нарушения, осъществени съвместно с „Колибри“ ООД в рамките на кампаниите„Революция на цените“ и „Crazy days“.\n„Данте Интернешънъл“ е глобена с 4 657 779 лв. - процент от размера на приходите от продажби на дружеството за 2015 г. Глобата на „Хеликон” е 281 552 лв., а на "Колибри". Комисията твърди, че поведението на „Данте Интернешънъл“, „Хеликон“ и „Колибри“ в рамките на рекламните кампании има заблуждаващ характер по отношение на крайните цени на определени промоционални продукти, съответно за начина на тяхното формиране и представяне.\nПроизводството е образувано по искане на електронния магазин store.bg. В сигнала му се твърди, че потребителите се въвеждат в заблуждение за намалените цени на продуктите с различни послания. Според дружеството в кампанията „Черен петък“ цените на продуктите в този ден са предварително завишени, а след това намалени с отстъпка до 70%. Книгите пък били на стандартни цени.\nГлобените са изпратили свои защитни становища до КЗК. От „Данте Интернешънъл“ казват, че при промоции условията се определят независимо от eMag от пазарните партньори. В случай, че партньор реши да предлага отстъпки под „шапката“ на промоционална кампания, той отговаря за „комуникирането на условията”. При всеки случай обаче потребителите се известяват дали купуват от eMAG или от пазарен партньор. Дружеството отрича да е предлагало продукти с предварително завишена продажна цена. То изпрати до медиите следното становище:\n"За трети път Комисията за защита на конкуренцията санкционира eMAG, като този път на компанията се налагат 9 глоби. За нас това е решение, което не приемаме, тъй като е неправилно и необосновано. Ще обжалваме решението в българския съд и ще предприемем всички необходими действия да представим казуса пред Европейската комисия. Нашите адвокати считат, че имаме пълното основание да вярваме, че ще постигнем справедливост. Виждането ни е, че eMAG се санкционира за това, че предлага добри и атрактивни за пазара цени и същевременно качествени услуги, носещи ползи на потребителите – елементи от бизнеса ни, които активно комуникираме. Ще продължим да инвестираме, за да създаваме добавена стойност за потребителите и за българския онлайн пазар."\nОт „Хеликон“ пишат, че не разполагат с достъп до сайта на eMag и не могат да въвеждат там информация за предлаганите дружеството продукти. При постигане на съгласие за предлагане на определен продукт, дружеството следва да предостави единствено информация за продукта (снимка, корична цена, наличност). Дружеството твърди, че няма непосредствено участие при организирането на промоционалните кампании на eMag. Условията и правилата на промоциите, включително тези, в които „Хеликон“ АД е участвало, се изработват от eMag. За рекламната концепция също не се иска.f съгласието на „Хеликон“ АД. Дружеството посочва, че при промоции част от книгите, които предлага, са остарели. Така съответните издателства имат интерес такива книги да бъдат реализирани даже и на цена, по-ниска от коричната. За тези книги е посочена конкретна процентна отстъпка. Друга част са в нормална продажба и по време на кампаниите тези книги се предоставят за продажба на eMag по стандартните им продажни цени. Добавените рекламни послания, че това са „промоционални“ или „най-добри“ цени, са инициатива на eMag, като съгласие или одобрение от „Хеликон“ за такова представяне на продуктите не е търсено.\nИздателство „Колибри“ твърди, че не участва в рекламните кампании на търговците, а провежда собствени промоции на издадените от него книги. „Колибри“ уточнява, че и рекламната концепция на eMag за промоциите не е съгласувана с дружеството и то не е взимало никакво непосредствено участие при организирането и реализирането на рекламните кампании.


пон май 11, 2020 2:17 pm\nТема: Язовир на концесия за спортен риболов\nRe: Язовир на концесия за спортен риболов\nХодих и питах. В регистрите този 'язовир ' се води рибарник и 100% е на частно лице. Сега издирвал това лице за да питам дали въобще го дава под наем...\nКаква всъщност е разликата между язовир и рибарник?\nнед май 10, 2020 8:13 am\nБлагодаря за отговора Малко съм объркан. Имах възможност да говоря със собственик на язовир за спортен риболов. От него разбрах че язовир не може по никакъв начин да бъде купен от фирма или частно лице. Единствения начин е да бъде наем. До тук добре. Но информацията която получих за този язовир, кой...\nср май 06, 2020 4:55 pm\nЯзовир на концесия за спортен риболов\nЗдравейте Имам възможност да взема на концесия язовир (около 40дка) и искам да го направя за спортен риболов. Интересува ме какви разрешителни и документи ще са нужни ? Предполагам ,че ще ми трябва и фирма. При положение ,че язовира е общински имам ли право да участвам по някоя програма или по някак...\nЗдравейте Искам да попитам за няколко места за риболов. От тази година съм "рибар" и все още разучавам кое как е :) . 1. Някой има ли инфо за Чифлишкото езеро. Гледах в интернет ,че вече е общинско , та има ли риба там и дали въобще е отворено :) ? 2. Язовира в началото на с. Бъзън има ли ...


Доц. Мангъров: Нещата у нас ще приключат, преди да се натуткаме с ваксините - Говори открито: мнения, без цензура, корупция\nПовече от година след появата на новия коронавирус (или поне от официалното му обявяване) пандемията в световен мащаб нахлу в домовете ни, в умовете ни, в сърцата ни. Месеци наред едни не вярваха, други го обявиха за „новото нормално“. Covid отделение вече се превърна в термин. Какво коства на лекарите там да изпълняват професионално задълженията си?\nДоц. д-р Атанас Мангъров, началник на Covid отделението в Инфекциозна болница в София, коментира в „Нашият ден“.\n„За мен се промени, защото почти оставих Детската клиника. Клиниката, където се лекуват болните от Covid, заема 2 етажа от Инфекциозна болница, разполага с 90 легла, от които в момента са заети 7. Така да се каже, бизнесът замира… Имаше момент през ноември-декември, когато бяха заети всички легла и беше много тежко. Но никога не съм се чувствал, а и моите колеги, никога не сме мислили, че правим нещо изключително, че сме някакви мъченици на медицината…\nТова си е инфекция като всяка друга, нова. Вече доста хора я изкараха. Тя ще продължава, докато поне 70% от хората я прекарат, за да се получи т.нар. „колективен имунитет“.“\n„Според мен в обозримо бъдеще трудно ще бъде открито лекарство срещу Covid. По начало вирусите се лекуват трудно. Най-големи постижения има в лечението на HIV, но и там нещата не са доведени до край. Covid, който е нещо по-краткотрайно и не толкова опасно, колкото HIV, вероятно ще си остане без лечение още доста време.“\n„За новия щам се казва, че той не предизвиква тежко заболяване. В същото време се казва, че той дава по-висока смъртност. По-висок литеритет – това е точната дума. Това са две взаимно изключващи се понятия. Казват също, че ваксините действали както срещу стария, така и срещу новия щам. Което идва да ни покаже, че тези два щама имат един и същ антигенен строеж. И хора, които са прекарали стария щам, не се разболяват от новия щам. При положение че този нов щам се разпространява много бързо, ако вече е дошъл в страната, той много бързо ще довърши това, което старият щам започна. И аз мисля, че нещата ще приключат много преди ние да се натуткаме с ваксините.“\nДоц. Мангъров изрази готовност за посрещане на нови вълни. Той подчерта, че е важно да се установи каква част от населението се е срещнало с този вирус. По негово мнение – е абсолютно безсмислено и хвърляне на средства на вятъра да се правят антигенни тестове на учителите – „Това е едно епидемиологично недоразумение“.\nСпоред доц. Мангъров трябва да направим сероепидемиологично проучване. „Трябва да се изследват няколко хиляди души в цялата страна и да се установи каква част от населението се е срещало с вируса. Трябва да си направим сметка колко ваксини ни трябват, защото вирусът няма да ни чака, той ще си върви. Опасявам се, че когато дойдат всичките ваксини, една значителна част от тях най-вероятно ще се окажат излишни.“\nБайганьовщина и с ваксините: Отиваш за имунизация, връщаш се с коронавирус\nБолниците пред колапс, но властта си знае: „Справяме се с кризата”?!\nБорисов пак излъга! Учени и експерти го опровергават за ваксините от Разград\nЛичен лекар със зловеща прогноза: Ковид-19 ще отнесе 4% от населението ни\nШофьори пукат гуми и хвърлят джанти по златните пътища на Борисов!\nПрез март 2021 г. правителството е похарчило 5 млрд.…\nБойко прави щедри подаръци за сбогом: Концесионерът…\nНАГЛОСТ: Супер бедната община Хаджидимово си купи…\nБорисов се опитва през ПИК и ДАНС да удари Слави Трифонов…\nБял кон и къща в Барселона са рискова покупка и носят…\nПребитият в офис на ГЕРБ кмет: Казаха, че ще ни разплачат…\nХвалбите с „успехите” на ГЕРБ: Вятър и мъгла\nГЕРБ е симптом не на дясност, а на корупмпираност\nСтрахува ли се Борисов от публичен линч?


Профил на Весела - Grabo Mobile\nВесела написа ревю за Джорджо Джани:\nХубава е тортата, става, но след ягодовата имах по-високи очаквания към ваниловата с боровинки.\nКато цяло препоръчвам, тортите са прясни, но хугиената в сладкарницата е доста съмнителна и шоколада е всичко друго, но не и белгийски :)\nНо в съотношението цена-качество си заслужава.\nТортата е прясна и мнооого вкусна. Препоръчвам. Точно като на снимката е.\nВесела получава значка Супер клиент. Тя беше връчена от Езиков център Ниведа, защото е лоялен клиент.\nВесела написа ревю за Глобул Турс:\nВесела написа ревю за Pretty Cow Beauty Studio:\nПрепоръчвам и съм доволна. Работи с качествени марки, има избор от цветове, общуването е приятно и е много прецизна в кожичките и лакирането. Няма какво да се лъжем, има мн маникюристки, които те кръцват в кожичките, но Руми ми ги изчисти перфектно.\nВесела написа ревю за Салон за красота Белла:\nПрепоръчвам, но особено много препоръчвам педикюра. Рядко маникюристите правят толкова добър педикюр. Приятна атмосфера, дезинфекцира и работи чисто.\nВесела получава значка Супер клиент. Тя беше връчена от Салон за красота Белла, защото е лоялен клиент.\nВесела получава значка Среднощна птица, защото си грабна ваучер в малките часове на нощта!\nВесела написа ревю за Студио за красота Естетика:\nАх, страхотно. Използвах кинезитерапевтичен масаж и съжалявам, че не взех 2 ваучера.\nВесела написа ревю за Bubbles Cleaning:\nМного съм доволна. Най-накрая чисти седалки :) Жената е много мила.\nОставих колата, релаксирах в парка наблизо и си я взех чиста, а това си беше много удобна комбинация.\nВесела написа ревю за Салон Ким:\nБива. За цената си заслужава, докато не повиши цената и не отидох 2ри път. След 2 пъти гел лак останах без нокти. Не знам кой ги учи да свалят лака с пилене...\nВесела получава значка Супер клиент. Тя беше връчена от Bubbles Cleaning, защото е лоялен клиент.\nВесела получава значка Спестих над 1000лв, защото докато си грабеше оферти успя да спести над 1000лв от всичките свои покупки в Grabo.bg!\nВесела написа ревю за Ездови клуб Валдемар-Хорсис:\nВесела написа ревю за Салон за красота Нова Стил:\nСалона обаче няма добри условия за хигиена на педикюр зоната. Използват се много нискокачествени марки гел лакове и няма избор от цветове.\nВесела получава значка Светкавица, защото изпревари всички и грабна първия ваучер за Еднодневна екскурзия до Скопие и каньона Матка през Юни!\nВесела получава значка Светкавица, защото изпревари всички и грабна първия ваучер за Еднодневна екскурзия до Пирот, Темски манастир, Суковски манастир и Димитровград!\nВесела написа ревю за Запрянов Травел:\nМного добра екскурзия, посетените места бяха прекрасни.\nВесела написа ревю за Магазин Discount:\nМного съм доволна, за 2ри път взимам.\nБързо и точно, получих точно това, което очаквах и желаех.\nДжорджо Джани преди 2 месеца\nГлобул Турс преди 3 месеца\nTED преди 9 месеца\nБърза доставка, точния десен, добро качество.\nPretty Cow Beauty Studio преди 10 месеца\nСалон за красота Белла преди 1 година\nСтудио за красота Естетика преди 1 година\nBubbles Cleaning преди 1 година\nСалон Ким преди 1 година\nЕздови клуб Валдемар-Хорсис преди 1 година\nСалон за красота Нова Стил преди 1 година\nЗапрянов Травел преди 3 години\nSpeakingFriends.com преди 4 години\nМного интерсно и приятно поднесен учебния материал.\nСистемата е интуитивна и изчистена. Харесва ми!\nПо никакъв начин не усещам косата ми да е по-мека или лъскава от обичайно използваните от мен продукти: Клоран и Лореал Профешънъл.\nФризьорката очевидно не знаеше какво включва ваучера, понеже ми отказа прическа с преса.Предложи ми само плитка, за което не бях много съгласна след като имах рошав ви\nЗаблуждаващ ваучер заради снимката. Сърдита сервитьорка, объркана резервация. Готвача/собственика беше мил и усмихнат. Реалната обстановка и съвсем различна от снимките. В крайна сметка- не ми хареса.\n4.70 · 105 гласа\n4.60 · 432 гласа\n4.50 · 247 гласа


Обиколник за бебешка кошара памук и вата\nБебешки обиколник - комплект от 4 части всяка, от които е с пълнеж от пресована силиконизирана вата, а лицевият плат е 100% памук\nсин обиколник с агънца\nОбиколник за бебешка кошара с размери 70/140.\n2бр - 70 х 40 см\n2бр - 140 х 40 см\nИли за по-малка кошара:\n2бр - 60 х 40 см\n2бр - 120 х 40 см\nСпален комплект за деца с Котарака в чизми Реф. №: SPB0152\nСпално бельо за деца с щампа Котаракът в чизми и мотиви от едноименната приказка. Подходящ спален комплект за деца. Изработен от 100% памук при максимална свиваемост 4%. 52.00лв.


Когато мислим за французите, мислим за “целувка”! Да, защото тя е неразделна част от френската поздравителна култура, която кара чужденците да се чувстват малко неспокойни.\nТази традиция, която обикновено се състои в даването на въздушна целувка на всяка буза (понякога до четири пъти, в зависимост от това в кой край на Франция се намирате), издавайки целуващ шум, е била обект на много разговори и размишления.\nНо откъде идва този дълъг и измамно деликатен обичай?\nКакво са дали римляните на французите?\nИменно римляните са популяризирали тази дразнеща (за някои) традиция, разпространявайки я в цяла Европа и Северна Африка.\nТе се имали различни думи за целувка, като напр. saevium за любяща целувка и osculum за приятелска или религиозна целувка.\nСпоред френския писател Ксавие Фош именно в думата basium за целувка от куртоазия или учтивост откриваме произхода на днешната дума “bise”.\nВсъщност през 14 век, заради развилнялата се чума, хората са престанали да си разменят целувки, но по-късно, преди Първата световна война, отново са възобновили този си обичай.\nОчевидно буржоазията най-много се е противопоставяла на “целувките”, смятайки, че са присъщи на простолюдието, мнение продължило до средата на 20 век.\nНо днес всички французи приветстват “целувката” с отворени обятия.\nЗнак за топло посрещане\nСпоред експертите има и други причини, извън историческите, които обясняват защо традиционната целувка за поздрав се запазва във френската култура.\nАнтропологът Давид Льо Бретон твърди, че “целувката” дава на възрастните рядката и важна възможност да докоснат лицето на друг човек.\n“Децата са обект на безброй целувки от всички”, казва Бретън пред “Експрес”. “Но това не е така при възрастните, така че целувката е възможност да покажете обич, приятелство или уважение, което предполага известна степен на близост.”\nДоминик Пикар, изследовател на социалното поведение, разделя културите на две групи, култури с физически контакт и култури без такъв, а Франция е несъмнено в първата категория. Всеки, който е присъствал на френски празник и е прекарал първите десетина минути, разменяйки „целувки“ с всички, със сигурност ще се съгласи с това.\n“Част от нашите традиционни ценности е да бъдем приветливи и общителни и това е изключително важно за нас”- твърди Пикар.\nНо както и повечето традиции, нейното значение и начин се променят с течение на времето, като една от най-големите промени, според експертите, е, че мъже разменят целувки с мъже.\n“Това е част от културата след 1968 г.”, казва Пикар, добавяйки, че е и част от движението хипи.\nАвторът на “Целувката: първи уроци по любов”, философът Жерар Каен също говори за целувката между мъже като съвременно явление.\n“Доскоро не ми беше хрумвало да целуна приятелите си“ – казва Каен пред “Parisien”. “Днес жените зачитат целувката повече от мъжете, но тази практика се е превърнала в традиция за повечето французи.“\n“Целувката” може да подразни, дори шокира чужденците, които посещават Франция, защото те не са свикнали с това”, добавя той.\nДокато някои са раздразнени или объркани, други, като британския комик Пол Тейлър, осмиват обичая, за голямо забавление на самите французи.\nНо защо в някои френски райони се разменят повече “целувки”, отколкото другаде?\nАко можем да набедим римляните за виновни, че са започнали да се целуват, а френската склонност към човешки допир пък може изясни защо това продължава във времето, то как да си обясним защо броят на “целувките” се различава според това в кой район на Франция се намирате (виж картата).\n“Не мисля, че бихме могли да разберем защо си разменяме толкова много целувки на едно място, а различен брой на друго”, каза Пикар.\n“Традициите понякога се различават от едно село до друго, те се коренят в регионалните култури, което доказва, че това е много старо явление”, добавя той.\nДруги предполагат, че разликата идва от тези, които вярват, че две целувки, колкото са обикновено в Париж, са признак на лека студенина. В опит да се отдалечат от столицата и да направят своя край по-сърдечен, те си разменят по четири целувки. Това обаче е само теория.\nАко всичко това ви остави объркани какво точно трябва да се прави, Пикар казва: “Във всяка ситуация, правете това, което правят всички останали.”\nПредишна публикация Previous post: Често намирате дребни монети на улицата? Ето какво означава това.\nСледваща публикация Next post: Знаете ли историята на Часовниковата кула във Варна?


Шестима в ареста за наркотици, двама от задържаните шофирали дрогирани (СНИМКИ) - DC news\nСветещи знаци „Пешеходна пътека“ предупреждават шофьорите за внимание (СНИМКИ) - преди 23 часа\nЕто къде ще чистят дъждоприемните шахти тази седмица - 08.02.2021\nЕкспертен съвет заседава за проекта за водоснабдяване от каскада Доспат-Въча - преди около 1 часа\n„Градини и паркове“ подрязва опасни клони в Дондуковата градина (ГАЛЕРИЯ) - преди 17 часа\nCOVID – 19 настъпва в детските градини и училищата в Пловдивска област - преди 20 часа\nПогват просяците в центъра на Пловдив, вече има 8 акта - преди 20 часа\nОбластният управител връща решението за застрояване терена на бивш завод - преди 21 часа\nВижте първите 10 спортисти на Асеновград за миналата година(ГАЛЕРИЯ) - преди 17 часа\nУжас в Асеновград! Жена намери мъжа си обесен на парапета на семейната кооперация - преди 21 часа\nСтуд! С 25 градуса ще паднат температурите в четвъртък - преди 8 мин\nПървите машини за гласуване пристигат у нас - преди 2 часа\nПочитаме светец лечител, покровител на пчеларите. Ето кой празнува днес - преди 2 часа\nВремето: Все още ще е слънчево и топло - преди 2 часа\nНараства броят на новите заразени с коронавирус, 1212 са за денонощието - преди 8 часа\nМитко Щерев възроди „Хризантеми“ за юбилея си - преди 16 часа\nИнтересен ден! Срещите могат да изиграят важна роля в живота Ви – хороскоп за 10 февруари - преди 2 часа\nАстро-нумерологична прогноза за 10.02.2021 г. - преди 16 часа\nЮнайтед на 1/4-финал за ФА Къп след 1:0 над Уест Хям в продълженията (ВИДЕО) - преди 3 часа\nОфициално! Ботев преотстъпи двама на Фремад Амагер - преди 13 часа\nПредставят футболистите на Ботев утре вечер пред „Колежа“ - преди 19 часа\nКампанията „100% Ботев Пловдив“ вече събра над 60 000 лв! - преди 19 часа\nБожидар Краев на пейката при загуба с 0:2 от Бенфика (ВИДЕО) - преди 24 часа\nСерина прати маски за лице на Лолита - преди около 1 часа\nМико разби водача в схемата на Чалънджър в ЮАР - преди 13 часа\nГришо срещу Болт утре по обяд - преди 20 часа\nУ арестуваните са намерени различни по вид и количество наркотични вещества\nШестима са в ареста в Пловдив след специализирана операция за противодействие на престъпления, свързани с наркотични вещества, съобщиха от полицията.\nВ хода на акцията, проведена от служители на Трето РУ в Пловдив, са задържани наркодилър, двама мъже с наркотици и двама дрогирани водачи. Под надзора на компетентната прокуратура са образувани четири бързи и едно досъдебно производство. Мъжете, задържани за престъпления по пътищата са на възраст 26 и 30 години и са извършили криминалните деяния на територията на града под тепетата.\nУниформени спрели за проверка лек автомобил, управляван от 26-годишен мъж от гр.Сопот и в хода на работа установили по надлежния ред, че мъжът шофира под въздействие на коктейл от амфетамин, метамфетамин и марихуана. При последвал обиск от младия мъж и превозното средство били иззети повече от 4 грама марихуана и амфетамин. Справка в масивите на МВР сочи, че това не е първата подобна проява на задържания.\nБонзай е иззет от друг, 30-годишен пловдивчанин, който също управлявал автомобила си дрогиран.\nЕкспертен съвет заседава за проекта за водоснабдяване от каскада Доспат-Въча\nОбсъждат публично проектобюджета на община „Марица“ днес


Блогът на доцент Колев: НАЕМНИЦИ ЗА ГЕНЕРАЛА\n„С подкрепата на Русия Халифа Хафтар може да превземе Триполи. Нарастващото участие на чуждестранни бойци ожесточава борбата за столицата на Либия“.\nЦивилният, отбелязан с кръг е Евгений Пригожин\n„Промените на фронта станаха видими най-напред в полевите болници в Триполи“, отбелязва авторът на статията Пол-Антон Крюгер. Ако преди в тях постъпваха войници, които бяха ранени от осколки от гранати, то сега войниците бяха ранени от изстрели в главата или гърдите от куршуми, които не излизат от тялото. „Това е отличителният белег на наемниците от частната руска военна група „Вагнер“, тясно свързана с Кремъл. Това вече беше наблюдавано в Сирия и особено в Източна Украйна, където снайперисти от групата „Вагнер“ също участваха в боевете, използвайки специални боеприпаси“ – посочва изданието.\n„Официално Хафтар отрича участието на чуждестранни наемници. Кремъл също се преструва, че не знае нищо. Само че участието на руски наемници има потенциал да подкопае военния баланс", заяви Волфрам Лахер от берлинската фондация „Наука и политика“, признат експерт по Либия. Според него въоръжените формирования, които се бият на страната на международно признатото правителство на националното съгласие, водено от премиера Фаиз Сарадж, все още не са намерили начин да противодействат във военен смисъл на бойците на „Вагнер“. Руските наемниците използват артилерия, радари и системи за противовъздушна отбрана и благодарение на своето подготовка и съвременната военна тактика очевидно превъзхождат воюващите на страната на правителството с техните остарели „калашници“.\n„Както предполагат западните разузнавателни агенции, най-малко 1300 руснаци се бият на страната на Хафтар, но може вече да са 2000. Повечето от тях не воюват непосредствено на фронта. Те обслужват самолети Су-22, които нанасят въздушни удари, координират ракетните атаки и ударите с високоточни оръжия, които преди това не са били използвани на бойното поле по време на гражданската война в Либия“ – се казва в статията.\nНаскоро специалният представител на генералния секретар на ООН в Либия Гасан Салам предупреди, че нарастващото участие на чуждестранни наемници и частни военни групи ожесточава военните действия в Либия. „Чуждите наемници, приличат на гости, които веднъж поканени, се настаняват в къщата и започват да контролират всичко“ – каза той.\n„Войната в Либия отдавна се превърна в прокси война, в която регионалните сили открито се борят за геополитическо влияние“, подчертава изданието. „Хафтар (...) получава подкрепа от ОАЕ и Египет, които въпреки всички резолюции на ООН доставят оръжие и отчасти извършват въздушни нападения за либийската национална армия на Хафтар, Абу Даби доставя китайски бойни дронове Wing Loon, с които се извършват хиляда въздушни атаки в района на Триполи, както и съвременните руски системи за противоракетна отбрана „Панцир“. Подкрепа оказват и наемниците от групата „Вагнер“, зад която стои Евгений Пригожин, близък довереник на президента Владимир Путин. Саудитска Арабия обеща на Хафтар десетки милиони долари. (...) Френският президент Еманюел Макрон подкрепя Хафтар поне политически. Освен това американският президент Доналд Тръмп проведе през април телефонен разговор с него, който Хафтар смята за одобрение на плановете му от САЩ“..\n„Правителствените въоръжените формирования, предимно от Мисрата, пристанищен град на Средиземноморския бряг, получават оръжие от Турция. (...) Парите идват от Катар, а политическата подкрепа – от Италия. Присъствието на наемниците от „Вагнер“ и с оглед на „опитите на Русия да използва конфликта в своя полза“, принуди наскоро САЩ да потвърдят подкрепата си за международно признатото правителство на Сарадж, нещо което беше твърде съмнително след разговора Тръмп-Хафтар“.\n„Хафтар залага на изтощаването на противниците си. (...) Той се надява да насърчи правителствените милиции да преминат на негова страна, защото има напрежение между отделните групи от правителствените сили. (...) Но също така е вероятно, някои групи решително се бият срещу Хафтар, ако той започне настъпление. Тогава в Триполи могат да започнат многомесечни улични боеве в гъсто населени райони – „с много убити и ранени сред цивилното население“, – констатира Süddeutsche Zeitung.


Али Соу все още няма гол срещу Лудогорец - Topsport.bg\nНападателят на ЦСКА - Али Coy ще опита да реализира първия си гол срещу Лудогорец, припомнят колегите ни от "Тема Спорт". Гамбиецът има цели шест мача срещу разградчани, но така и не се е разписал.\nCoy беше титуляр във всеки от последните 4 шампионатни двубоя, които завършиха 0:0. Бе заменен само веднъж - през август 2019 г., в самия край. Преди това влезе в игра на полувремето при 1:1 на "Армията" на 6 декември 2018 година. Записа и 90 минути в 1/4-финала за купата в Разград на 3 април 2019 г., спечелен от ЦСКА с 1:0. Тогава обаче точен бе Пинто. Иначе Coy наскоро вкара първия си гол във вечното дерби (3:3).\nВъв финала за Купата пък той направи третия си пропуск от бялата точка, откакто е в ЦСКА. Първият му неточен удар беше от важно значение в битката за титлата през миналия сезон, а сега бе с ключова роля за изпусната купа. На 11 май 2019 г. Coy профука дузпа още в 6-ата минута в мача ЦСКА - Лудогорец (0:0), който беше с особена тежест в спора за лидерското място.\nВторият пропуск на Coy от дузпа беше през юни тази година - при 1:0 над Витоша. А срещу Локо (Пд) на гамбиеца бе поверен вторият удар от бялата точка, но стреля на твърде удобна височина за стража Пиргов, който отрази.\nПовторният дебют на Стамен Белчев е много важен и за европейските амбиции на гранда\nна 05.07.2020 в 12:35:06 #7\nМоже и индиец да вземе, тук ги има на кило, ама африканец по евтино ще и излезе.\nна 05.07.2020 в 10:38:19 #6\ntun1915 на 05.07.2020 в 09:39:43 #5 Тунчо, в тирето само чернокож не е бил наставник.Стойкас да ходи в африка и да търси, че Белчев е много бял ======================================================================== хич няма да се очудя ако гнома подари на дебилните припоци някой брикет за треньор.Тъкмо ще пасва на генетичния им фон.\nна 05.07.2020 в 09:39:43 #5\nТунчо, в тирето само чернокож не е бил наставник.Стойкас да ходи в африка и да търси, че Белчев е много бял.\nна 05.07.2020 в 09:21:14 #4\nА бе,ама оранжавите ще го пускат ли пак този м*аймун?Уж смениха бушона,а уйя все същия.Прави силно впечатление обаче,че и последните мохикани(разбирай евроджендъри-прпоци) се стопиха във форума.По малко са вече от пръстите на едната ми ръка.Кюстендилеца и Животното да пускат евтина дрога на промоция,за да не се окаже,че на мача с ря*занград се е събрал само антуража на малкия мук.Също така може да обещаят на "феновете",че като атракция след африканско-туземското "дерби" ,ще ги оставят насаме с кофа вазелин и новопривлечените негропримати.Онзи пощальона имам чувството,че ще ощастливи групата от оранжави меки китки пълноценно.\nна 05.07.2020 в 09:14:08 #3\n* Ако малкия перуци е титуляр и куче би вкарало срещу Левски. Ама това да не те успокоява и вие от - София сте жив зям.\nна 05.07.2020 в 09:10:32 #2\nЕдинствения вариант за вкара на Лудогорец е някой да му помогне с автогол. От #1 Срещу Левски тоя м@нго имаше късмет иначе си прав до някъде че в това с сътояние дори и кътче ще вкара гол. Особено ако малкия пирели стане титуляр.\nна 05.07.2020 в 09:00:39 #1\nНа Подуене само вкарва Алито. На тях и момиченце в 3-ти клас ще им вкара гол....\nСпортни новини / БГ Футбол / ЦСКА / Али Соу все още няма гол срещу Лудогорец


Сирия призна Крим за руски - Национално Движение Русофили\nCRIMEA, RUSSIA. MARCH 15, 2016. An entrance sign with a message reading "Welcome to Crimea" at Dzhankoi crossing on the Russian-Ukrainian border. Alexei Pavlishak/TASS (Photo by Alexei PavlishakTASS via Getty Images)\nСирия разглежда Крим като интегрална част от Русия. Това заяви председателят на сирийския парламент Хадия Халаф Абас пред руски медии. Председателят на Народния съвет на Сирия, законодателният орган на страната, изтъкна, че разглежда Крим като интегрална част от Русия.\n“Заради събитията, които се развиха от разпадането на Съветския съюз до момента, този федерален субект се върна към корените си – Русия, след изразяване на свободната воля на народа на Крим на референдум. Ние приемаме Крим като интегрална част от Русия”, каза Абас, цитиран от КРОСС.\nСирийският политик подчерта, че страната гледа на присъединяването на Крим към руските земи като проява на свободната воля на населението в региона. 96% от участвалите на референдума през март 2014 година подкрепиха присъединяване към Русия. Украйна, САЩ и ЕС не признават акта и го разглеждат като окупирана територия.


Пако де Лусия: Създавам музика със сърцето, с чувствата, с душата си / Интервюта / Jazz FM\n06.12.2010 Светослав Николов Таня Иванова\nНа срамежливостта на Пако де Лусия да пее фламенко дължим неговото виртуозно свирене на китара. Това разкри изпълнителят в интервю за Джаз ФМ радио. Таня Иванова и Светослав Николов разговаряха с него за това как той промени схващането за фламенко музиката в своята младост, как я превърна в световен феномен, как вижда бъдещето на фламенкото. Ще научите още какъв ще бъде следващият проект на Пако де Лусия и какви са неговите любими занимания. Интервюто можете да чуете тук.\nОткриваме Ви в Европа. Как върви турнето Ви?\nВече съм в края на турнето, което започна в началото на февруари. В София ще бъде последният ни концерт. Изморен съм. Доста е изтощително – много пътуване, хотели, багаж, който събираш всеки ден, самолети... Най-хубавата част от всичко е да изляза на сцената и да свиря на китара.\nА междувременно правите много хора щастливи с Вашата музика.\nДа, така е. Групата ми е много добра. В ансамбъла участват чудесни музиканти. Хората си тръгват щастливи от нашите концерти.\nКакво Ви предстои след това турне?\nЩе издам албум на живо. Записах концерти от различни градове – може би около 7, и след края на турнето ще ги изслушам. Засега не мога да кажа къде се е получило най-добре. Мисля, че има два или три много хубави концерта, от които ще избера най-подходящия за албума.\nНаша колежка сподели, че Вашият албум Friday Night In San Francisco я е вдъхновил да започне да слуша джаз. Тя Ви е много благодарна за това. Как се отнасяте към влиянието, което Вашата музика оказва върху хората?\nАз не съм музикант, който се е учил в училище. Създавам музика със сърцето, с чувствата, с душата си. Мисля, че в това се крие силата ми. Когато свиря, опитвам се да пея. Аз съм нереализиран певец. Като дете, най-обичах да пея. Бях обаче много срамежливо момче и затова се захванах с китарата. Тя стана главното действащо лице и пее вместо мен. Когато свиря на китара, се опитвам да пея. Мисля, че това е най-добрият начин за общуване с публиката.\nСпомняте ли си своята първа публична изява?\nДа, беше в моето село, бил съм 8-9 годишен – не си спомням точно. Беше по радиото на село в Алхесирас, в южната част на Андалусия.\nА след това превърнахте фламенкото в световен феномен. Какъв беше пътят чрез Вашата музика фламенкото да стане хит по целия свят?\nНа 12-годишна възраст заминах на концерт извън родината си. Бях една година на турне в САЩ с фламенко група от танцьори и певци. От този момент не съм спрял да свиря по целия свят. Целият ми живот до сега премина в пътуване и в това да показвам на хората какво е фламенкото. Фламенко музиката е моя страст. Тя е музиката на моето семейство, на моя баща, на моите братя. Когато бях дете, към фламенкото нямаше добро отношение. То беше известно като евтината музика на много бедните хора в Андалусия и в Испания като цяло. Борих се да извоювам на фламенкото нивото, което испанците не му признаваха. Работих здраво, за да покажа на всички колко ценна е тази музика, защото фламенкото е сред най-хубавата музика на света.\nЗащо традиционното фламенко не беше достатъчно за Вас? Какво Ви накара да свирите по различен начин? Какво Ви вдъхнови да смесвате фламенко с джаз и класическа музика?\nФламенкото е напълно достатъчно за мен. Никога не съм спирал да бъда фламенко музикант – това ми харесва, това съм аз. В същото време съм един много любопитен човек, който обича всякаква музика. Повече ми харесват изпълненията на музикантите, отколкото различните стилове музика. Свиря с други изпълнители, за да науча различни начини за създаване на музика, за да я интегрирам с моите корени, с корените на фламенкото. Фламенкото няма теория, така че единственият шанс да науча нови хармонии и начини на свирене беше да работя с други музиканти, като джаз артистите. Те знаят много неща, които никога не съм учил в училище. Винаги съм бил с мисълта да вкарам във фламенкото всичко, което съм научил.\nКога усетихте, че чрез Вашата музика се ражда нещо ново?\nНикога не може да знаеш това. Когато правиш нещо, влагаш цялата си страст, влагаш живота си, защото правиш нещо, което харесваш. Всеки ден израстваш, също както момчето расте и не забелязваш кога е престанало да бъде момче и се е превърнало в мъж. Майката, която го наблюдава постоянно, самата тя не знае кога точно е пораснало то. Ти растеш милиметър по милиметър всеки ден. Не мога да кажа кога съм се променил. Развивам се през целия си живот. Продължавам да се опитвам да израствам. Когато усетя, че нямам нищо ново, което да кажа на публиката и на моите последователи, аз ще спра да свиря. Имам желание да се развивам, защото това е смисълът на живота ми.\nКакво е новото, което ще споделите с българската публика?\nНека да видим как ще бъде вдъхновението в София през този ден. Ние ще предложим на публиката и по-традиционни ритми, и импровизации. Импровизирам и върху собствени композиции, и върху пиеси, написани от други автори, заедно с останалите музиканти, с които свиря. Ще изпълня някои от най-ранните си пиеси, както и музика, която съм композирал съвсем скоро - преди три месеца. Ще чуете музика от целия ми творчески живот.\nКак виждате бъдещето на фламенкото?\nДобро е. Има много млади хора, които фантастично пеят, свирят и танцуват фламенко. Всяко поколение идва с нови хора, които израстват бързо и много добре. В момента фламенкото е в много добро състояние. Когато бях дете, това беше музика за музея. И една нота не можеше да се промени, защото пуристите казваха, че това вече не е фламенко. В детството си трябваше да се боря с тези хора. Сега отворих много врати, за да бъдат свободни младите, но така, че фламенкото да не изгуби смисъла си. Най-важното нещо за фламенкото е езикът. Езикът трябва винаги да е фламенко, но формата можеш да променяш непрекъснато – хармонията, ритъма. Наистина има много млади хора, които трябва да се появят пред публика. Фламенкото не е само Пако де Лусия. Във фламенкото има много артисти, които създават красива музика.\nКои са другите страсти в живота Ви освен музиката?\nЕдна от страстите ми е да се излежавам в леглото. Много съм изморен. Събудих се в 10 часа, но четири часа по-късно все още съм в леглото, защото работих много. Това е най-голямата ми страст в момента. Когато си отпочина добре след това турне, ще се отдам на другите си страсти. Харесвам много неща. Обичам да чета, да играя футбол – вече не го правя, защото остарявам и не искам да се контузя, обичам да работя в градината, да отглеждам цветя и неща от този род.\nОбичате ли да танцувате фламенко?\nНе, но обичам да пея. Когато съм вкъщи, часове наред пея в студиото. Никога не съм се опитвал да танцувам. Много съм срамежлив в това отношение. Затова и не се научих да танцувам.\nОчевидно танцувате чрез китарата си.\nДа. Освен това имам много добър млад танцьор в групата, с която съм на турне. Казва се Фару. Той е невероятен. На 22 години е и танцува наистина много добре.\nПредишна Лидер на египетската джаз сцена: Амро Салах Следваща Ян Тиерсен: Магичното в музиката е отвъд езика


Онлайн тормозът - СУ Рудозем\nКампания за намаляване на тормоза\nВсеки любящ родител...\nДисциплината в къщи и в училище\nКак се развиват децата в училище\nРолята на ПС\nПочти всяко четвърто дете става жертва на онлайн тормоз от страна на връстници. Онлайн тормозът има различни форми: от обидни коментари и съобщения до публикуване на унизителни снимки и видеоматериали или насърчаване към самонараняване ( наблюдавано напоследък сред участниците в онлайн играта „Син кит”). Други случаи са свързани с публикуването на невярна информация от името на детето, като се дават неговите лични данни – имейл адрес и телефонен номер, за да бъде подложено на допълнителен тормоз. Нерядко разправиите и споровете в интернет между връстници се превръщат в реални физически нападения и боеве със сериозни последици.\nДецата, които тормозят други деца, често изобщо не осъзнават, че вършат нещо нередно, чак докато специално не им се обърне внимание, че поведението им е неприемливо. За тях е съвсем далечна и непозната мисълта да се поставят на мястото на другото дете и да се запитат какво ли изживява то в момента на тормоза. Приемат просто, че те имат нужда да се чувстват силни, да владеят положението, да контролират другите. Обикновено не изпитват угризения или вина. Някои от мъчителите много бързо се ориентират кое и доколко е прието, и са изключително изобретателни в това да прикриват насилническото си поведение, да се правят, че нямат нищо общо, да се оплакват и да търсят защита и дори да изкарват себе си жертви. Родителите често нямат представа за поведението на детето си в училище и не знаят, че то може да е агресивно към връстниците си. Още по-трудно е да се прецени дали едно дете упражнява онлайн тормоз или е подложено на такъв.\nКак да помогнете на вашето дете, ако е жертва на онлайн тормоз?\nАко е нужна много смелост на едно дете да сподели, че го тормозят в училище, обикновено се иска два пъти повече смелост да сподели, че го тормозят през интернет или по GSM. Причината за това често е притеснението, че ще му отнемат телефона или компютъра и то предпочита да търпи, вместо да говори с някой възрастен. Затова, ако научите, че детето ви е жертва на онлайн тормоз, не бързайте да му взимате GSM-а или да му спирате интернета. Истинското справяне с този проблем обикновено минава по друг път.Постарайте се да следвате следните четири стъпки:\nЕдна от най-големите илюзии, на които разчитат онлайн агресорите, е анонимността. Много често изглежда изключително трудно, дори невъзможно да се открие кой точно е първоизточника на злонамерено съобщение. При днешното развитие на технологиите обаче нещата доста са се променили от преди 10 години насам. Всеки използващ интернет или мобилен телефон оставя така наречената електронна диря, която доста бързо и лесно може да бъде проследена. Така че, добрата новина е, че ако някой си позволи да тормози детето ви през интернет или по GSM, има много голяма вероятност да бъде доста бързо открит. Какво трябва да направите?\n•Не затваряйте сайта. Ако детето ви е жертва на онлайн тормоз, непременно го помолете да ви покаже какво го притеснява и в никакъв случай не бързайте да затваряте сайта или чата и не изтривайте получени sms-и.\n•Запазване на сайт. Страниците в Интернет могат да бъдат запазвани на компютъра (от меню File и Save as). Непременно запазете копие от сайта с включената в него информация (текст, картинки), насочени срещу детето ви. Понякога съдържанието на сайтовете не може да бъде записано съвсем точно с използването на командата Save as. В този случай можете да направите абсолютно точно копие чрез бутона Print Screen, който запазва като снимка точно каквото се вижда на екрана на компютъра.\n•Поинтересувайте се кога е започнал тормозът. Началото може да е свързано както със събитие от физическия свят, например постъпване в ново училище или клас, така и с включването в социална мрежа в интернет. Така бързо ще откриете както причината за тормоза, така и ефективен начин да му се противодейства.\n•Разберете дали детето знае кой стои зад онлайн тормоза.\n•Не взимайте телефона на детето си и не му спирайте интернета. Това ще го накара да изгуби вяра във вас и да престане да ви споделя. Ако нещата са сериозни, по-добре е да смените GSM номера на детето си или да блокирате съответните интернет адреси.\n•Не му дръжте сметка за използвания интернет-жаргон. В интернет често се използва специфичен език, който може да изглежда неразбираем, безсмислен, абсурден, неправилен, обиждащ и т.н. Това, че детето ви също го използва не означава, че си е "изпросило" тормоза или че заслужава наказание за некултурно изразяване.\n- Подайте сигнал до администраторите на сайта и до Вашия интернет доставчик. Споделете и потърсете при необходимост помощ от класния ръководител.\n- Защитете домашния си компютър или вътрешна домашна мрежа. Първа стъпка към това е да инсталирате някоя от доказалите се като добри антивирусни програми. Важен техен плюс е, че обикновено предлагат и филтри за родителски контрол, така че да можете да настроите определени ограничения при употребата на компютъра. Допълнително съществуват програми, които не са антивирусни, но предлагат добри възможности за родителски контрол и предпазване на децата от голяма част от злонамерените действия, на които могат да бъдат подложени в интернет.\n- Подайте сигнал до полицията и/или други компетентни институции. Подаването на сигнал до полицията най-вероятно ще задвижи всички описани дотук инстанции плюс правораздавателната система. Това е необходимо да се направи най-вече в случаите, когато тормозът е твърде агресивен, продължителен, от непознат човек, има малък ефект от взетите до този момент мерки, съдържа много конкретни заплахи или ако става дума за тормоз чрез порнографско съдържание.\nНачините, по които е добре да подкрепите детето си в случай на онлайн тормоз са същите, както и тези при обичайните форми на тормоз. Не го поощрявайте да отговаря на агресията с агресия. Ако някой го обижда и провокира в интернет или по GSM, най-добре е или изобщо да не показва, че е прочел/видял/чул обидата или просто да напише (или да каже по телефона) "Ще кажа на родителите си и ще подам сигнал за тормоз." без да казва и пише нищо повече. При изработването на стратегия за сигурност в случая с онлайн тормоз е от особена важност да говорите с детето си в никакъв случай да не дава каквато и да било лична информация – имена, адрес, телефонен номер, имейл, училище.... Това е особено важно в случай, че тормозът идва от непознат източник, който може да бъде и възрастен човек. И непременно уверете детето си и му го демонстрирайте, че при вас може да намери разбиране, приемане и закрила, че домът му е сигурно място, в което няма от какво да се плаши и където споделените проблеми се решават успешно.


Почина американският автор на песни и художник Даниъл Джонстън (Видео) - 24chasa.bg\nПочина американският автор на песни и художник Даниъл Джонстън (Видео)\n12.09.2019 10:52; 24 часа онлайн\nДаниъл Джонстън Кадър: Youtube\nАвторът на песни и художник Даниъл Джонстън почина на 58-годишна възраст, оповести неговият брат и мениджър Дик Джонстън, цитиран от Франс прес и БТА.\nДаниъл Джонстън бе култова фигура в средите на алтернативния рок. За близо 40 години той изгради уникален поетичен свят, в който съжителстват детските му утопии, проблемите с общуването и изгубената любов.\n"Енигматичният автор на песни, изпълнител и художник посещаваше болници през последните няколко месеца, но смъртта му е изненадваща - поясни Дик Джонстън. - Вчера той се чувстваше добре и имаше висок дух."\nЗа "Бийтълс", героите от комиксите за Капитан Америка и Кинг Конг често се споменава в композициите му, които смесват поп и кънтри музика.\nДаниъл Джонстън е роден през 1961 г. в Сакраменто, Калифорния, и още от детството си се увлича по рисуването, но също по свиренето на пиано и китара. Когато е тийнейджър, записва свои композиции на аудио касети, които разменя срещу други касети на свои приятели музиканти. Неговите аудио касети "Songs of Pain", записани през 1980 г., включват песните му "Never Relaxed", "Phantom of My Own Opera" и "Like a Monkey in a Zoo". През 1985 г. слабичките му гласови възможности и неподражаемото му свирене на пиано го извеждат на авансцената на алтернативния рок чрез предаване на телевизия MTV.\nДаниъл Джонстън години наред се е борил със синдрома на маниакалната депресия. През 80-те години на миналия век няколко пъти е приеман в психиатрични клиники. От песните му са се вдъхновявали Кърт Кобейн от "Нирвана", бандите "Соник ют", "Йо ла тенго", "Пастелс".